EkBass/fiwiki-20250220-pages-articles huggingface dataset:
Chanel Iman

Chanel Iman Robinson (s. 1. joulukuuta 1990 Atlanta, Georgia), tunnetaan julkisuudessa nimellä Chanel Iman, on yhdysvaltalainen malli. Iman syntyi Atlantassa, Georgian osavaltiossa, mutta kasvoi Los Angelesissa, Kaliforniassa. Hänen äitinsä on puoliksi korealainen ja isänsä afroamerikkalainen. Iman aloitti 13-vuotiaana lapsimallina Ford-mallitoimiston listoilla. Vuonna 2006 hän osallistui Fordin Vuoden Supermalli -kilpailuun, jossa hän sijoittui kolmanneksi. Toukokuussa 2007 hänet esiteltiin Yhdysvaltojen Voguen kannessa yhtenä ”maailman seuraavista huippumalleista”. Chanel Iman on esiintynyt lukuisten merkkien muotinäytöksissä, kuten Balenciaga, Max Mara, Versace, Yves Saint-Laurent ja Victoria’s Secret. Hänen kuviaan on ollut monissa kansainvälisissa muotilehdissä, kuten Elle ja Vanity Fair. Lisäksi Iman on ollut mukana muun muassa Ralph Laurenin ja DKNY:n mainoskampanjoissa. Hän on 178 senttimetriä pitkä ja hänen mittansa ovat 81-58-84 (EU). Iman on vieraillut äitinsä kanssa Tyra Banks Show’ssa. Hän myös toimi vierailevana tuomarina Tyra Banksin juontaman Huippumalli haussa -televisiosarjan 13. tuotantokaudella. == Aiheesta muualla == * Chanel Imanin virallinen sivusto * Chanel Iman Fashion Model Directory -sivustolla * Chanel Iman The Internet Fashion Database -sivustolla Luokka:Yhdysvaltalaiset mallit Luokka:Vuonna 1990 syntyneet Luokka:Elävät henkilöt
Adrián Ramos

Gustavo Adrián Ramos Vásquez (s. 22. tammikuuta 1986 Santander de Quilichao), tunnetaan myös nimellä Adrián Ramos, on kolumbialainen jalkapalloilija, pelipaikaltaan hyökkääjä. Hän edustaa Espanjan Primera Divisiónissa pelaavaa Granadaa. ==Ura== Pettymyksillisen lainapestin Club Santa Fessa jälkeen Ramos palasi América de Caliin, jossa hän oli suurimpia syitä joukkueen edetessä finaaliin Mustang Cupissa. Hän pelasi seurassa 106 liigaottelua, joissa hän viimeisteli 42 maalia. Vuonna 2005 Ramos pelasi lainapestillä Trujillanos FC:ssä 15 ottelua, joissa hän viimeisteli kahdeksan maalia. Elokuussa 2009 Ramos siirtyi saksalaiseen Hertha BSC:hen noin 1,4 miljoonan euron siirtosummalla. Hän debytoi Bundesliigassa 12. syyskuuta sarjan viidennellä kierroksella Mainzia vastaan. Hän teki ensimmäisen maalinsa seuralle 21. marraskuuta 2009 VfB Stuttgartia vastaan. Kauden 2009–2010 päätteeksi seura putosi 2. Bundesliigaan. Ramos pelasi alle 17-vuotiaiden MM-kisoissa 2003 Suomessa ja teki kolme maalia. Hän debytoi A-maajoukkueessa 20. elokuuta 2008 Ecuadoria vastaan ystävyysottelussa. == Lähteet == Luokka:Kolumbialaiset jalkapalloilijat Luokka:Vuonna 1986 syntyneet Luokka:Elävät henkilöt
Siri Kolu

Siri Kolu (s. 18. heinäkuuta 1972 Kouvola) on vantaalainen kirjailija ja teatteriopettaja. Koulutukseltaan Kolu on teatteri-ilmaisun ohjaaja ja teatteritaiteen maisteri. Vuonna 2008 ilmestyi Kolun esikoisromaani Metsänpimeä. Syksyllä 2009 Kolu voitti kustannusosakeyhtiö Otavan ja Kinoproductionin järjestämän lastenromaani- ja elokuvakirjoituskilpailun tekstillään Me Rosvolat. Teos ilmestyi huhtikuussa 2010 ja voitti samana vuonna Finlandia Junior -palkinnon. Vuonna 2012 Kolu palkittiin teoksesta Otavan Kirjasäätiön Kaarina Helakisa -palkinnolla ja vuonna 2013 Väinö Riikkilä -seuran Laivakello-palkinnolla. Kirjan oikeudet on myyty 16 maahan (Alankomaat, Espanja, Iso-Britannia, Italia, Kiina, Korea, Norja, Ranska, Saksa, Serbia, Slovenia, Tanska, Ruotsi, Unkari, Venäjä ja Viro) ja sen pohjalta on tehty myös samanniminen elokuva ja näytelmä. Kirjasarjasta on myös kuunnelmalevyjä. Kolu on kirjoittanut myös nuorten aikuisten romaaneja. Vuosina 2013 ja 2014 ilmestyi teospari Pelko ihmisessä ja Ihmisen puolella. Näiden kolmas, itsenäinen jatko-osa Iltasatuja maailmanpalosta julkaistiin vuonna 2021. Vuonna 2016 Kolun teos Kesän jälkeen kaikki on toisin valittiin lasten- ja nuortenkirjallisuuden Finlandia-palkintoehdokkaaksi. Vuonna 2017 Kesän jälkeen kaikki on toisin voitti Topelius-palkinnon. Kolu on toiminut soveltavan draaman ja dramaturgian lehtorina, kouluttajana, ohjaajana, käsikirjoittajana, esitysdramaturgina ja näyttelijänä sekä ollut muun muassa Ylioppilasteatterin jäsen. Kolu oli mukana luomassa elämyksellisen kirjavinkkauksen esityskonseptia Kirjallisuus-live. Next Libris -ryhmä vieraili kymmenillä kouluilla ja kirjastoissa draamallista kirjavinkkausta tekevien esitystensä kanssa. Kolu toimi valtion kirjallisuustoimikunnan puheenjohtajana vuosina 2013–2014 ja 2015–2016 sekä kirjailijoiden ja kääntäjien apurahalautakunnan puheenjohtajana vuosina 2021–2023. Kolu sai Suomi-palkinnon 2024. == Teokset == ===Romaanit=== * * * * *Kontakti. (yhdessä Salla Simukan kanssa kirjailijanimellä S/S Urst) Helsinki: Otava, 2019. ISBN 978-951-1-31268-0 * ;Me Rosvolat -sarja * * * * * * * *Me Rosvolat ja kaverikaappari. Kuvat: Tuuli Juusela. Helsinki: Otava, 2020. ISBN 978-951-1-36371-2 ;Taika Taksinen -sarja * * * ;Villitalo-sarja * * * ;Hereiset-sarja * * === Muut julkaisut === * Käyttöliittymä elämään. Ikkunoita draaman ja teknologian kohtaamiseen. Toimittaja ja kirjoittaja, Stadian julkaisusarja A 2003. * Draamamenetelmät ja tieto. Teatterin ja teknologian kohtaamisia. Kirjoittaja, Stadian julkaisusarja A 2008 * Suomalainen satu 2. Kirjoittaja, BTJ-kustannus 2010. * Novelli Alas, alemmas antologiassa Marilyn, Marilyn - Tarinoita ikonista ja ihmisestä. Salla Simukka (toim.), Marika Riikonen (toim.). Tammi, 2017. ISBN 978-951-31-9377-5 ==Lähteet== ==Aiheesta muualla== * Siri Kolu Kirjasampo.fi:ssä Luokka:Suomalaiset kirjailijat Luokka:Vuonna 1972 syntyneet Luokka:Elävät henkilöt
Szolnoki Olaj KK

Szolnoki Olaj KK on koripalloseura Szolnokista, Unkarista. Se pelaa maan pääsarjassa. Olaj on pelannut myös EuroChallengessa, jossa se on yltänyt lohkovaiheeseen asti. Seurassa ovat pelanneet muun muassa Suomessa esiintynyt Obie Trotter ja useat muut Unkarin maajoukkuepelaajat. Olaj kohtasi EuroChallengen 2011–2012 karsintakierroksella voitokkaasti suomalaisen Tampereen Pyrinnön.Pyrinnön EuroChallenge-paikka jäi viiden pisteen päähän basket.fi == Saavutuksia == * Unkarin mestaruus 1991, 2007 ja 2011 * Unkarin cup 2002, 2007, 2011 ja 2012 ==Lähteet== == Aiheesta muualla == * Virallinen kotisivu Luokka:Unkarilaiset koripalloseurat
Videopelivuosi 1975

Tämä artikkeli käsittelee vuoden 1975 videopelijulkaisuja ja videopelimaailman merkittäviä tapahtumia. ==Tapahtumat== * Enix perustetaan. ==Huomattavat julkaisut== *Sears alkaa myydä Atarin ensimmäistä virallista kotiversiota Pongista Tele-Games-merkillä Searsin myymälöissä. *Magnavox julkaisee parannellun mallin Odysseysta, Odyssey 100:n. Myöhemmin myös siitä julkaistaan paranneltu malli, Odyssey 200. *Taito julkaisee Japanissa Western Gunin, jonka Midway Games julkaisee Yhdysvalloissa nimellä Gun Fight. *William Crowther aloittaa Colossal Cave Adventuren, ensimmäisen interaktiivista fiktiota edustavan pelin, kehittämisen PDP-10:lle. Crowther kirjoittaa koodin vuosien 1975–1976 välillä, ja myöhemmin vuoteen 1977 mennessä Don Woods laajentaa sitä. *Atari ei enää piilottele yhteyttään Kee Gamesiin pelin Pursuit julkaisussa vaan toimii sen jakelijana. ==Lähteet== * Luokka:Videopelivuodet
Riian eläintarha

Riian eläintarha () on Ķīšezers-järven rannalla Mežaparksin alueella Riiassa, Latviassa sijaitseva eläintarha. Se oli alun perin toiminnassa vuosina 1912–1917 ja avattiin uudelleen vuonna 1933. Siellä on noin 3 000 eläintä, jotka edustavat lähes viittäsataa eri lajia. Vuosittain eläintarhassa vierailee 250–300 000 henkilöä. Riian eläintarhaa pidettiin eräänä parhaista Neuvostoliitossa. Vuonna 1996 Riian eläintarha laajensi toimintaansa perustamalla uuden Cīruļi-puiston Liepājan piiriin. == Aiheesta muualla == * Viralliset sivut , , Luokka:Riian rakennukset ja rakennelmat Luokka:Eläintarhat
Irlannin provinssit

Irlannin saari on perinteisesti jaettu neljään provinssiin: Leinsteriin, Munsteriin, Connachtiin ja Ulsteriin. Näistä kolme ensimmäistä kuuluvat kokonaisuudessaan Irlannin valtioon. Suurin osa Ulsterista kuuluu Pohjois- Irlantiin, joka taas kuuluu valtiollisesti Yhdistyneeseen kuningaskuntaan. *
Kauterisaatio

Kauterisaatio on lääketieteellinen toimenpide, jossa poistetaan ruumiinosa tai tyrehdytetään verenvuoto. Menetelmänänä voidaan käyttää polttamista kuumalla esineellä taikka vaihtoehtoisesti sähköä tai kemikaalia, esimerkiksi laapistaLaapistus nenäverenvuodossa Therapia Fennica (Internet Archive). ==Lähteet== == Aiheesta muualla == Luokka:Lääketieteelliset hoidot
Poikamies-pappa

Poikamies-pappa (myös: Poikamiespappa) on Orvo Saarikivien ohjaama mustavalkoinen elokuva vuodelta 1941. Elokuva perustuu ulkomaiseen aiheeseen, jonka pohjalta Nisse Hirn teki käsikirjoituksen. Vauhdikkaassa romanttisessa komediassa köyhä taidemaalari Lasse Kimalainen (Leo Lähteenmäki) on saamassa miljoonaperinnön Australiassa kuolleelta sukulaistädiltä. Ehtona on vain että hänen on hankittava heti itselleen virka, vaimo ja lapsi. Tavoitteena elokuvassa on amerikkalainen hullutteluhuumori, mutta pyrkimys ei sen paremmin aikalais- kuin myöhempienkään kriitikkojen mukaan täysin onnistu.Pajukallio, Arto: Elokuvat. Helsingin Sanomat 11.7.2011, s. B 13.Päivän elokuvia. Tv- maailma 27/2011, s. 13.Lehdistöarvioita. Elonet.fi. Viitattu 20.1.2013. Elokuva oli ensimmäinen jatkosodan sytyttyä ensi-iltaan päässyt kotimainen elokuva. Se on myös ensimmäinen elokuva, johon Toivo Kärki sävelsi musiikin; aiemmin hän oli sovittanut yhden elokuvan musiikin.Muut tiedot, Elonet.fi. Viitattu 20.1.2013. == Näyttelijät == == Lähteet == Luokka:Orvo Saarikiven ohjaamat elokuvat Luokka:Suomalaiset mustavalkoelokuvat Luokka:Vuoden 1941 suomalaiset elokuvat Luokka:Suomalaiset romanttiset komediat
MV RAMB I

MV RAMB I () oli Italian banaanimonopolin banaanilaiva, joka pakko-otettiin 1940 Italian kuninkaalliselle laivastolle apuristeilijäksi. == Valmistus == Italian siirtomaaministerö tilasi aluksen G. Ansaldo et Companylta Genovasta, missä se valmistui 1937 ja luovutettiin ministeriön alaiselle Regia Azienda Monopolio Bananelle.LLoyd's ship register 1937 == Palvelus == Alus lähti Massawasta 20. helmikuuta 1941 päällikkönään komentajakapteeni Bonezzi. HMNZS Leander (kapteeni R. H. Bevan) upotti sen 27. helmikuuta Malediivien pohjoispuolella. Ramb I ei purjehduksellaan upottanut yhtään alusta.Roskill, S. W. s. 387uboat.net == Lähteet == * === Viitteet === Ramb 1
MV RAMB IV

MV RAMB IV () oli Italian banaanimonopolin () banaanilaiva. == Valmistus == Genovalainen Italian banaanimonopoli tilasi aluksen Cantieri Riuniti dell'Adriaticolta (CRDA) Montfalconesta. Sen köli laskettiin 14. tammikuuta 1937 ja alus laskettiin vesille 7. kesäkuuta. Alus valmistui vielä saman vuoden lopulla 27. lokakuuta. Se oli 3676 rekisteritonnin dieselmoottorein varustettu alus, jonka pituus oli 116,8 ja leveys 15,2metriä. Sen risteilynopeus oli 17–18,5 solmuun.shipwrecksofegypt.com == Palvelus == Italian liityttyä toiseen maailmansotaan alus pakko otettiin 1940 Italian kuninkaalliselle laivastolle sairaalalaivaksi MV Aquileia. Aluksella oli tarkoitus evakuoida haavoittuneita Italian Itä-Afrikasta Italiaan, mutta tehtävä oli mahdoton liittoutuneiden hallittua Suezin kanavan liikennettä. Italian Itä-Afrikan Massauan antautuessa 10. huhtikuuta 1941 Britannian laivasto valtasi aluksen Adenin edustalta liittäen sen laivastoonsa. Alus kuljetti haavoittuneita ensin Punaisellamerellä ennen kuin se siirrettiin Libyan rannikolle sairaalalaivaksi. Aluksen ollessa matkalla Tobrukista Aleksandriaan se joutui Saksan ilmavoimien hyökkäyksen kohteeksi 10. toukokuuta 1942.wrecksite.eu Pommit sytyttivät aluksen tuleen ja se piti hylätä. Aluksella olleista 360 miehistönjäsenestä ja potilaasta sai surmansa 155 potilasta ja 10 miehistönjäsentä. == Lähteet == Luokka:Regia Marinan sotalaivat Luokka:Cantieri Riuniti dell’Adriatico Luokka:Sairaalalaivat
MV RAMB II

MV RAMB II () oli Italian banaanimonopolin banaanilaiva, joka pakkosiirrettiin 1940 Italian kuninkaalliselle laivastolle apuristeilijäksi. == Palvelus == Alus palveli Italian Punaisenmeren osastossa. Se murtautui 22. helmikuuta 1941 Massawasta hieman ennen Italian Itä-Afrikan antautumista merelle. Alus saapui 23. maaliskuuta 1941 Kōbeen, Japaniin.Rohwer, Jürgen s. 59 Sen piti toimia kaapparina Tyynellä valtamerellä, mutta edelleen puolueettoman Japanin viranomaiset estivät aluksen käytön. Alus riisuttiin aseista ja siirrettiin Japanin viranomaisille kuljetusalukseksi nimettynä Calitea II:ksi. Italian antauduttua aluksen miehistö upotti aluksensa Kōben satamaan. Japanin viranomaiset nostattivat aluksen ja nimesi sen Ikatagawamaruksi. Alus palveli keisarillisen Japanin laivastossa, kunnes se upposi Yhdysvaltain ilmavoimien hyökkäyksessä 12. tammikuuta 1945. == Lähteet == * === Viitteet === Luokka:Regia Marinan apuristeilijät Luokka:Cantieri Riuniti dell’Adriatico
British Tanker Company

British Tanker Company oli merikuljetuksia hoitava BP:n edeltäjän Anglo- Persian Oil Companyn haara. BTC perustettiin 1915, jolloin sen laivastoon kuului seitsemän öljytankkeria. Yhtiön nimeksi tuli vuonna 1955 BP Tanker Company. Luokka:Brittiläiset yritykset Luokka:Varustamot Luokka:Yhdistyneen kuningaskunnan vesiliikenne
All Night Long

All Night Long on Rainbow-yhtyeen kappale ja single vuonna 1979 julkaistulta albumilta Down to Earth. Singlenä se julkaistiin helmikuussa 1980.Rainbow: The Best of Rainbow -CD-levyn kansilehden tiedot (Polydor 537 687-2) Britanniassa kappale menestyi edellissingle ”Since You Been Goneakin” paremmin ja pääsi listan viidennelle sijalle. Sen sijaan Yhdysvalloissa ”All Night Long” ei sijoittunut. Kappaleen tarkoitus oli osoittaa, että yhtye pystyi kirjoittamaan hitin myös itse,Bloom, s. 300. sillä ”Since You Been Gone” oli ollut cover Russ Ballardin kirjoittamasta kappaleesta.Bloom, s. 284. Basisti Roger Gloverin kirjoittama laulun sanoitus kertoo naispuolisesta fanista, joka on keikan jälkeen ”yli-innokas”. Sanoitus herätti arvostelua feministien suunnalta väitetyllä seksistisyydellään. Glover puolustautui ilmoittamalla, että sanoituksen oli tarkoitus olla hauska. Kappaleesta äänitettiin liveversio vuoden 1980 Monsters of Rock -festivaaleilla Doningtonissa. Kyseinen yli kuusiminuuttinen esitys on albumilla All Night Long: An Introduction. == Kappaleet == A-puoli # B-puoli # * *Lähde: == Kokoonpano == *Ritchie Blackmore – kitara *Graham Bonnet – laulu *Don Airey – kosketinsoittimet *Roger Glover – bassokitara *Cozy Powell – rummut == Lähteet == * === Viitteet === Luokka:Rainbow’n kappaleet Luokka:Vuoden 1979 kappaleet
Lowe

Lowe on muun muassa seuraavien henkilöiden sukunimi: * Al Lowe (s. 1946), yhdysvaltalainen pelisuunnittelija, ohjelmoija ja humoristi * Arthur Lowe (1915–1982), englantilainen näyttelijä * Beatrice Hill-Lowe (1868–1951), brittiläinen jousiampuja * Charles Lowe, yhdysvaltalainen lääkäri, jonka mukaan on saanut nimensä Lowen oireyhtymä * Chaunté Lowe (s. 1984), yhdysvaltalainen korkeushyppääjä * Chris Lowe (s. 1959), englantilainen muusikko * Derek Lowe (s. 1973), yhdysvaltalainen baseballpelaaja * Douglas Lowe (1902–1981), brittiläinen juoksija * E. J. Lowe (s. 1950), brittiläinen filosofi * Harold Godfrey Lowe (1882–1944), englantilainen merimies, Titanicin perämies * Katie Lowe, englantilainen kirjailija * Kenneth Lowe (s. 1980), yhdysvaltalainen koripalloilija * Kevin Lowe (s. 1959), kanadalainen jääkiekkoilija * Mass Lowe (s. 1969), gambialainen muusikko * Nick Lowe (s. 1949), englantilainen laulaja, lauluntekijä ja musiikkotuottaja * Paddy Lowe (s. 1962), brittiläinen moottoriurheiluvaikuttaja * Percy Roycroft Lowe (1870–1948), englantilainen kirurgi ja lintutieteilijä * Rob Lowe (s. 1964), yhdysvaltalainen näyttelijä * Sammy Lowe (1918–1993), yhdysvaltalainen jazz- ja R&B-musiikin; sovittaja, trumpetisti ja kapellimestari * Todd Lowe (s. 1977), yhdysvaltalainen näyttelijä ja muusikko * Zane Lowe (s. 1973), uusiseelantilainen DJ ja radiojuontaja.
Ronimus

Ronimus on muun muassa seuraavien henkilöiden sukunimi: * G. G. Ronimus (1875–1937), suomalainen lyseon lehtori ja kirjallisuuden suomentaja * Johan Vilhelm Ronimus (1865–1909), suomalainen lyseon lehtori ja kirjailija * Kristiina Ronimus (1952–2024), suomalainen säveltäjä, sovittaja ja laulaja * Olli-Matti Ronimus (1929–2005), suomalainen runoilija * Rafael Ronimus (1884–1934), suomalainen kirjailija.
Yhdystie 9264

Yhdystie 9264 on yhdystie joka alkaa valtatien 4 risteyksestä ja päättyy seututien 926 risteykseen. Tien pituus on 2,8 kilometriä. Tie kulkee Ossauskosken vesivoimalaitoksen patosiltaa pitkin. Tien nopeusrajoitus on 60 km/h paitsi patosillalla 50 km/h. Tie on päällystetty. Tien alussa, tie ylittää Kelloselän radan siltana ja risteää Louentien kanssa. Koko tie on valaistu. 9264 Luokka:Tervolan liikenne
Colossal Cave Adventure

Colossal Cave Adventure (tunnetaan myös ADVENT tai Adventure tai Colossal Cave) oli ensimmäinen tekstiseikkailupeli. Pelin alkuperäisen koodin kirjoitti Will Crowther vuosien 1975–1976 aikana tehdäkseen tyttärilleen ajanvietettä avioeron jälkeen. Hän suunnitteli pelin oikean, Kentuckyssa sijaitsevan luolan pohjalta. Don Woods löysi Crowtherin jättämän koodin ja laajensi peliä huomattavasti vuoteen 1977 mennessä lisäämällä muun muassa itse keksimiänsä paikkoja sekä pelaajalle tulostaulukon ja inventaarion. Crowther teki pelin Fortranilla PDP-10:lle. Woods julkaisi version pelistä Stanfordin tekoälylaboratoriossa 3. kesäkuuta 1977. Keväällä 1977 eräät opiskelijat MIT:llä reagoivat peliin kehittämällä Zorkin ja perustamalla yrityksen nimeltä Infocom. Infocomin tekstiseikkailupelit olivat myöhemmin 1980-luvulla myyntimenestyksiä. Muita pelistä vaikuttuneita olivat Scott Adams, joka perusti Adventure Internationalin, ja Ken ja Roberta Williams, jotka perustivat Sierra On-Linen. Williamsit tuottivat ensimmäisen graafisen seikkailupelin, Mystery Housen, 1980, kun Roberta oli jäänyt ”koukkuun” Adventureen. Don Woods ja Will Crowther on palkittu Game Developers Choice Awards -pioneeripalkinnolla pelin kehittämisestä. == Pelaaminen == Peliä pelataan lukemalla tilannetta kuvaavia tekstejä ja syöttämällä lyhyitä komentoja pulmien ratkomiseen (esimerkiksi ”light lamp”, ). == Vaikutus == Vastaavan tyyliset tekstiseikkailut olivat suosittuja 1980-luvulla ja myöhemmissä peleissä mukana oli grafiikkaa. Tekstiseikkailut herättivät kiinnostuksen interaktiiviseen fiktioon mahdollisena kirjallisuuden muotona. Pelissä esiintyneet lauseet tulivat osaksi hakkerikulttuuria. ==Lähteet== ==Aiheesta muualla== * * Colossal Cave Adventure * Baf's Guide to the IF Archive, monta ladattavaa versiota pelistä. Luokka:Suurtietokonepelit Luokka:Tekstiseikkailupelit Luokka:Vuoden 1976 videopelit
El Tebin toinen taistelu

El Tebin toinen taistelu oli brittien ja mahdien Sudanin välillä käyty taistelu 29. helmikuuta 1884 niin sanotun Mahdistisodan aikana. Taistelu käytiin Gerald Grahamin johtamalla brittien sotaretkellä Sudaniin ja se päättyi brittien voittoon. ==Tausta== 29\. helmikuuta Charles George Gordon johti joukkonsa ulos Trinkatatista, mihin ne olivat linnoittautuneet. Gordonilla oli käytössään jalkaväkeä, joka oli ryhmittäytynyt neliömuodostelmaan. Muodostelman takaosan muodostivat skotit Black Watch -rykmentistä. Jalkaväen lisäksi Gordonilla oli käytössään husaareja, yksi Gardner- ja kaksi Gatling-konekivääriä. Kuultuaan brittijoukon saapumisesta mahdilaisten johtaja Osman Digna lähetti pojanpoikansa Madani ibn Alin tukemaan Abdallah ibn Hassidin joukkoja, ja yhdessä nämä linnoittivat vanhan sokerinjalostamon El Tebissä. Mahdilaisilla oli noin 6 000 miestä, neljä Kruppin tykkiä, kaksi pronssista tykkä sekä yksi Gatling-konekivääri. Joillakin joukoilla oli käytössään briteiltä kaapattuja Remingtonin kiväärejä.Featherstone 1993, s. 39 ==Taistelu== Britit ylittivät El Tebiin johtaneen aavikon neliömuodostelmassa ja kohtasivat lopulta mahdistit El Tebissä. Britit alkoivat edetä ja joutuivat koko ajan kestämään mahdistien tykkitulta. Lopulta neliö pysäytettiin, ja britit avasivat tykkitulen. Konekiväärejä käytettiin ajamaan Kruppin tykkien miehistöt pois asemistaan. Tämän jälkeen neliö jatkoi kohti mahdistien vasenta sivustaa, jolloin neliö joutui mahdistiryhmien rynnäkköjen kohteeksi. Jalkaväen tulitus ei riittänyt pysäyttämään rynnäkköjä, vaan osa mahdisteista pääsi brittien asemiin saakka. Brittien muodostelmaan tuli reikä, jonne osa vihollisista pääsi juoksemaan. Heidät kuitenkin torjuttiin lisäjoukkojen avulla.Featherstone 1993, s. 41 Mahdistien toinen rynnäkkö epäonnistui, ja he perääntyivät El Tebin linnoitettuihin asemiin. Britit erehtyivät luulemaan tätä paoksi ja lähettivät ratsuväkensä ajamaan mahdisteja takaa. Epätasaisessa maastossa tehokas ratsuväen rynnäkkö ei onnistunut, ja mahdistit eivät hajonneet rynnäkön edessä. Sen sijaan he väistivät brittien hevoset ja koettivat kaataa näitä heittoaseilla. Lopulta noin 30 mahdistien ratsumiestä hyökkäsi ratsuväkeä vastaan ja aiheuttivat näille tappioita, mutta tuhoutuivat lopulta itse.Featherstone 1993, s. 43 Samaan aikaan jalkaväki oli edennyt mahdistien sivustaan, miehitti heidän hylkäämänsä tykit ja käänsi ne mahdisteja vastaan. Noin kahdelta iltapäivällä mahdistit vetäytyivät yllättäen ja jättivät taistelukentälle noin 1 500 kuollutta ja saman verran haavoittuneita. Grahamin joukot menettivät kuolleina 5 upseeria ja 34 miestä. Haavoittuneita oli 16 upseeria ja 36 miestä.Featherstone 1993, s. 44 Kapteeni Arthur Knyvet Wilson sai toiminnastaan taistelun aikana Viktorian ristin. ==Lähteet== * ===Viitteet=== Luokka:Sudanin historia Luokka:Yhdistyneen kuningaskunnan taistelut Luokka:1884
Leonard Kirwa Kosencha

Leonard Kirwa Kosencha (s. 21. elokuuta 1994) on kenialainen keskimatkojen juoksija. Kosencha voitti Lillen alle 18-vuotiaiden MM-kilpailuissa 2011 kultaa 800 metrin juoksussa ikäluokan kaikkien aikojen parhaalla ajalla 1.44,08. Hän juoksi ennätyksensä 1.43,40 Monacossa 20. heinäkuuta 2012. == Lähteet == Luokka:Kenialaiset keskimatkojen juoksijat Luokka:Vuonna 1994 syntyneet Luokka:Elävät henkilöt
Karankamäki

Karankamäki on kylä Mäntyharjun kunnassa, Etelä-Savossa. Valtatie 5 sivuaa Karankamäkeä etelästä, ja siltä on viitoitus kylään. Kylän länsipuolella sijaitsee Peruvesi, joka laskee kylän eteläosassa jokien, koskien (Volan-, Esalan- ja Jusolankoskien) ja lampien kautta Karankamäen itäpuolella sijaitsevaan Lahnaveteen. Volankoskella on ainakin ollut mylly ja voimalaitos. Kylästä on koulukyytireitti kirkonkylässä toimivalle Mäntyharjun yhtenäiskoululle. Karankamäen luoteispuolella on Pertunmaan kunta. Karankamäen kylän pohjoisosan voidaan tulkita jatkuvan Pertunmaan puolelle. ==Lähteet== ==Aiheesta muualla== *Sääennuste: Karankamäki, Mäntyharju (ilmatieteenlaitos.fi) Luokka:Mäntyharjun kylät Luokka:Pertunmaan kylät
Antonio Santucci

Antonio Santucci (30. lokakuuta 1928 Magliano – 26. syyskuuta 2018) oli katolisen kirkon italialainen pappi. Hän sai pappisvihkimyksensä 1. heinäkuuta 1951, ja piispaksi hän yleni 22. kesäkuuta 1985. Hän toimi Triventon hiippakunnan piispana, kunnes jäi eläkkeelle 17. lokakuuta 2005.Catholic- Hierarchy.org: Bishop Antonio Santucci Santuccin edeltäjänä Triventon piispana oli Antonio Valentini ja seuraajana Domenico Angelo Scotti.Catholic- Hierarchy.org: Trivento (Diocese) == Lähteet == Luokka:Italialaiset piispat Luokka:Katoliset piispat Luokka:Vuonna 1928 syntyneet Luokka:Vuonna 2018 kuolleet
Jalkapallon alle 17-vuotiaiden maailmanmestaruuskilpailut 2011

Vuoden 2011 Jalkapallon alle 17-vuotiaiden maailmanmestaruuskilpailut pelattiin Meksikossa 18. kesäkuuta – 10. heinäkuuta 2011 ja ne olivat järjestykseltään neljännettoista. Maailmanmestaruuden voitti isäntämaa Meksiko kukistamalla loppuottelussa Uruguayn 2–0. Samalla Meksikosta tuli ensimmäinen maa, joka on voittanut alle 17-vuotiaiden MM-kilpailut kotimaassaan. Meksiko valittiin isäntämaaksi FIFAn 58:nnessa kongressissa. Muut ehdokkaat isänniksi olivat Tšekki ja Iran. ==Ottelut== Kellonajat Meksikon normaaliaikaa (UTC-5) ===Alkulohkot=== Perinteisen tavan mukaan lohkovoittajat ja lohkokakkoset sekä neljä parasta lohkokolmosta etenivät puolivälieriin. ====Lohko A==== ====Lohko B==== ====Lohko C==== ====Lohko D==== ====Lohko E==== ====Lohko F==== ===Pudotuspelit=== Jos pudotuspeleissä varsinaisen peliajan jälkeen ollaan tasatilanteessa, jatkoaika jää välistä ja ottelu etenee suoraan rangaistuspotkukisaan. {{Turnauspuu16 | 29\. kesäkuuta – Morelia | | 1 | | 2 | 29\. kesäkuuta – Torreón | | 4 | | 0 | 29\. kesäkuuta – Monterrey | | 6 | | 0 | 29\. kesäkuuta – Guadalajara | | 2 | | 0 | 30\. kesäkuuta – Querétaro | | 4 | | 0 | 30\. kesäkuuta – Pachuca | (rp.) | 1 4 | | 1 2 | 30\. kesäkuuta – Querétaro | | 3 | | 2 | 30\. kesäkuuta – Pachuca | | 2 | | 0 | 3\. heinäkuuta – Monterrey | | 2 | | 0 | 3\. heinäkuuta – Querétaro | | 2 | | 3 | 4\. heinäkuuta – Morelia | | 3 | | 2 | 4\. heinäkuuta – Pachuca | | 1 | | 2 | 7\. heinäkuuta – Guadalajara | | 3 | | 0 | 7\. heinäkuuta – Torreón | | 2 | | 3 | 10\. heinäkuuta – México | | 0 | | 2 | 10\. heinäkuuta – México | | 3 | | 4 }} ====Neljännesvälierät==== \---- \---- \---- \---- \---- \---- \---- ====Puolivälierät==== \---- \---- \---- ====Välierät==== \---- ====Pronssiottelu==== ====Loppuottelu==== Vuoden 2011 Alle 17-vuotiaiden maailmanmestaruuskilpailuiden voittaja: MEKSIKO Toinen mestaruus ==Maalintekijät== 9 maalia * Souleymane Coulibaly 6 maalia * Samed Yeşil 5 maalia * Ademilson * Adryan * Yassine Benzia 4 maalia * Okan Aydin * Carlos Fierro 3 maalia * Levent Aycicek * Koray Günter * Mitchell Weiser * Fumiya Hayakawa * Hideki Ishige * Giovani Casillas * Julio Gómez * Stephen Carmichael * Timur Khakimov * Abbosbek Makhstaliev ==Lähteet== 17-vuotiaiden 2011 Luokka:Vuoden 2011 jalkapallo Luokka:Meksikon jalkapallo Luokka:Méxicon urheilu Luokka:Monterreyn urheilu
Koovee Rollers

Koovee Rollers on vuonna 2011 perustettu tamperelainen rullakiekon erikoisseura. Seuran toiminta alkoi Nokialla jo vuonna 1997. Vuonna 1999 seura osallistui rullakiekon I-divisioonaan nimellä Näätä-HokkeY ja nousi seuraavaksi vuodeksi SM-liigaan. Vuosina 2001-2010 seura toimi nimellä Näätä Rollers. Näätä Rollers oli 2000-luvun menestyksekkäimpiä rullakiekkoseuroja Suomessa, voittaen Suomen mestaruuden vuonna 2007 oltuaan sitä ennen viidesti peräkkäin neljän parhaan joukossa, saldona kolme hopeaa ja yksi pronssi. Rullakiekon pelaamisen olosuhteet Nokian jäähallissa alkoivat heiketä vuonna 2009. Kauden 2010 Näätä Rollers pelasi jo kokonaisuudessan Tampereella Hakametsän harjoitushallissa. Kaudeksi 2011 seura hakeutui Kooveen sateenvarjon alle muuttaen nimensä Koovee Rollersiksi. Seura voitti heti ensimmäisellä Kooveen nimissä pelaamallaan kaudella Suomen mestaruuden 2011. Finaalissa Koovee Rollers kaatoi Vuorelan Veikot voitoin 2-1\. Koovee Rollersin Markus Jokinen valittiin pudotuspelien arvokkaimmaksi pelaajaksi. Samana vuonna 2011 Näätä Rollers voitti A-nuorten Suomen mestaruuden. Kausi 2018 oli jälleen menestyksellinen Koovee Rollersille, Vuorelan Veikot kaatui finaalisarjassa voiton 2-1Koovee Rollers voitti rullakiekon Suomen mestaruudenViitattu 27.7.2024 ja Kooveen Rollersin Juha Taponen palkittiin pudotuspelien MVP:nä.Koovee Rollersin maalivahti Juha Taponen rullakiekon playoffsien paras pelaajaViitattu 27.7.2024 Koovee Rollers on Rullakiekon SM- liigan menestynein joukkue 17 mitalillaan (3 kultaa, 11 hopeaa ja 3 pronssia). ==Saavutukset== * SM-kultaa 2007, 2011, 2018 * SM-hopeaa 2002, 2004, 2006, 2012, 2013, 2014, 2015, 2016, 2019, 2021, 2022 * SM-pronssia 2003, 2008, 2017 * A-nuorten SM-kultaa 2011 * MLRH:n European Summer Cupin voitto 2012 * MLRH:n kolmas sija 2013 * MLRH:n European Summer Cupin toinen sija 2013 * MLRH:n Hopea 2014 == Joukkue kaudella 2019 == Maalivahdit: *31 Wille Mattila Kenttäpelaajat: *3 Toni Lampo *4 Topias Haapanen *5 Aki Tuominen *6 Eetu Onikki *7 Oskari Laaksonen *8 Markus Jokinen *9 Eemeli Suomi *11 Saku Tuominen *12 Matias Simontaival *13 Janne Anttila *14 Sami Järvenpää "C" *18 Kari Lohtander *19 Teppo Tieranta *20 Joni Muikku *22 Jonne Riekko "A" *23 Jesse Pelamo *24 Vili-Jesper Koivula *27 Niklas Mattila *29 Jouni Aalto "A" *33 Sami Ahmavuo *34 Jerry Laakso *44 Jari Harjumäki Joukkueenjohto: *Jari Saloniemi, General Manager *Tuukka Suoniemi , Päävalmentaja *Hannu Pekkanen,valmentaja *Jyrki Rantala, maalivahtivalmentaja *Pentti Saloniemi, huoltopäällikkö *Kari Lehto, huoltaja ==Lähteet== ==Aiheesta muualla== *Seuran kotisivut Rullakiekko Luokka:Suomalaiset rullakiekkoseurat
Habib

Habib on arabialainen nimi, joka merkitsee rakastettua. Nimi on käytössä sekä sukunimenä että miehen etunimenä. == Tunnettuja Habibeja == === Habib sukunimenä === * Hasan Habib, pakistanilais-yhdysvaltalainen pokeriammattilainen * Irfan Habib, intialainen historioitsija * Yasser Al- Habib, kuvaitilainen shiialaisten uskonnollinen johtaja === Habib etunimenä === * Pyhä Habib, Pyhä Abibas, juutalaissyntyinen varhaiskristitty pyhimys * Habib Bellaïd, algerialais-ranskalainen jalkapalloilija * Habib Beye, ranskalais-senegalilainen jalkapalloilija * Habib Bourguiba, Tunisian presidentti 1956-1987 * Habib Draoua, algerialainen jalkapalloilija ja valmentaja * Habib Mejri, tunisilalainen jalkapalloilija ja valmentaja * Habib Miyan, maailman vanhimmaksi väitetty intialainen mies == Kuvitteellisia Habibeja == * Habib, samannimisen ruotsalaisen televisiosarjan päähenkilö, Tukholmassa asuva 11-vuotias syyrialainen poika == Lähteet == Luokka:Etunimet Luokka:Sukunimet
Ichneumon quadrialbatus

Ichneumon quadrialbatus on ahmaspistiäisiin kuuluva hyönteinen. Sen tiedetään loisivan pilkkupussimittarilla.Hausmann: The geometrid moths of Europe, Volume 1, s. 153. Lajia tavataan ainakin Etelä- ja Keski-Euroopassa sekä Venäjällä. == Lähteet == * === Viitteet === Luokka:Ahmaspistiäiset
Slow Food

thumb|Slow Food -logo ravintolan seinässä Santorinillä. Slow Food (suom. hidas ruoka) on vuonna 1986 Italian Pratossa Carlo Petrinin kehittämä pikaruoan vastapainoksi muodostunut liike. Se oli ensimmäinen osa laajempaa hitausliikettä (slow movement). Liike on sittemmin laajentunut 150 maahan, ja sillä on 100 000 jäsentä. Liikkeen päämaja sijaitsee italialaisessa Bran kaupungissa. Liike tukee lähiruokaa ja kiireetöntä ruoan valmistamista ja nauttimista. Tärkeää ovat puhtaat ja lisäaineettomat raaka-aineet sekä paikallisen ruokakulttuurin tukeminen. Suomessa on 12 Slow Food -paikallisryhmää, niin sanottua conviviumia. Ne sijaitsevat Helsingissä, Turussa, Jyväskylässä, Hangossa, Tammisaaressa, Kristiinankaupungissa, Oulussa, Pirkanmaalla, Sipoossa, Uudessakaupungissa, Inkoossa ja Vaajasalmella. ==Lähteet== ==Aiheesta muualla== * Slow Food -liikkeen kansainvälinen kotisivu * Slow Food Ylen Elävässä arkistossa Luokka:Yhteiskunnalliset liikkeet Luokka:Ruokakulttuuri
Varinit

Varinit olivat yksi Nerthus-jumalatarta ensimmäisellä vuosisadalla palvoneista germaaniheimoista. Tacitus mainitsee heidät teoksessaan Germania ja kertoo, että heidän maitaan ympäröivät joet ja metsät varustusten kaltaisina.Tacitus 1976, s. 63 Rostockin Warnemünde on saattanut saada nimensä heimon mukaan. == Lähteet == *Tacitus: Germaania. Suomentanut Edwin Linkomies. Otava 1976. ISBN 951-1-02311-X. ===Viitteet=== Luokka:Germaaniheimot
Svardonit

Svardonit olivat yksi Nerthus-jumalatarta ensimmäisellä vuosisadalla palvoneista germaaniheimoista. Tacitus mainitsee heidät teoksessaan Germania ja kertoo, että heidän maitaan ympäröivät joet ja metsät varustusten kaltaisina. Tacitus 1976, s. 63 Schwerin on saattanut saada nimensä heidän mukaan. == Lähteet == *Tacitus: Germaania. Suomentanut Edwin Linkomies. Otava 1976. ISBN 951-1-02311-X. ===Viitteet=== Luokka:Germaaniheimot
GR 8

GR 8 on kaasurikas epäsäännöllinen kääpiögalaksi Neitsyen tähdistössä. Sen etäisyyden Maasta arvioitiin vuonna 1995 olevan 7,9 miljoonaa valovuotta. On arvioitu, että galaksi kuuluu Paikalliseen ryhmään, mutta asiasta ei olla varmoja. GR 8 löydettiin Lickin tähtitornissa, San Joséssa, Kaliforniassa. == Lähteet == *IUPAC -tietokanta Luokka:Epäsäännölliset kääpiögalaksit Luokka:Neitsyen tähdistö
Nuitonit

Nuitonit olivat yksi Nerthus-jumalatarta ensimmäisellä vuosisadalla palvoneista germaaniheimoista. Tacitus mainitsee heidät teoksessaan Germania ja kertoo, että heidän maitaan ympäröivät joet ja metsät varustusten kaltaisina. Tacitus 1976, s. 63 On mahdollista, että heimon nimi on merkitty teoksessa väärin ja kyseessä olisivat teutonit. == Lähteet == *Tacitus: Germaania. Suomentanut Edwin Linkomies. Otava 1976. ISBN 951-1-02311-X. ===Viitteet=== Luokka:Germaaniheimot
Jousimiehen epäsäännöllinen kääpiögalaksi

Jousimiehen epäsäännöllinen kääpiögalaksi eli SagDIG (Sagittarius Dwarf Irregular Galaxy) on kääpiögalaksi Jousimiehen tähdistössä. Sen etäisyys Maasta on 3,4 miljoonaa valovuotta. Se löydettiin 13. kesäkuuta 1977 Schmidt- teleskoopilla. SagDIGin uskotaan kuuluvan Paikalliseen ryhmään. == Katso myös == *Jousimiehen kääpiöellipsigalaksi == Lähteet == *IUPAC-tietokanta Luokka:Epäsäännölliset kääpiögalaksit Luokka:Jousimiehen tähdistö Luokka:Paikallinen ryhmä
Barnardin galaksi

Barnardin galaksi on epäsäännöllinen kääpiöellipsigalaksi Jousimiehen tähdistössä. Barnardin galaksin etäisyys Maasta on noin 1,6 miljoonaa valovuotta, mikä tekee siitä yhden Linnunrataa lähimmistä galakseista. Barnardin galaksin rakenne muistuttaa huomattavasti Pienen Magellanin pilven rakennetta. Galaksin magnitudi on 9,31, ja se kuuluu Paikalliseen ryhmään. Galaksin havaitsi ensimmäisenä E. E. Barnard 17. elokuuta 1884. Epäsäännöllisyyden, matalan kirkkauden ja lähellä olevien HI-alueiden vuoksi seuraavien 40 vuoden aikana havaitsijoilla oli vaikeuksia määritellä sitä ja se nimettiin moneen kertaan eri nimillä. Vasta vuonna 1922 Charles Dillon Perrine määritteli sen Pienen Magellanin pilven kaltaiseksi kohteeksi. == Lähteet == Luokka:Paikallinen ryhmä Luokka:Jousimiehen tähdistö 6822
Vesimiehen kääpiögalaksi

Vesimiehen kääpiögalaksi on kääpiöellipsigalaksi Vesimiehen tähdistössä. Se kuuluu Paikalliseen ryhmään. Galaksi lähestyy Linnunrataa nopeudella 137 km/s. == Lähteet == *IUPAC -tietokanta Luokka:Epäsäännölliset kääpiögalaksit Luokka:Paikallinen ryhmä Luokka:Vesimiehen tähdistö
IC 5152

IC 5152 on epäsäännöllinen kääpiögalaksi Intiaanin tähdistössä. Sen löysi DeLisle Stewart vuonna 1908. Galaksin arvellaan kuuluvan Paikalliseen ryhmään, mutta asiasta ei olla varmoja. Se on yksi helpoiten havaittavista galakseista, mutta taustalla olevat tähdet tekevät tarkemmasta tutkimisesta vaikeaa."A Dwarf Irregular Galaxy at the Edge of the Local Group: Stellar Populations and Distance of IC 5152". == Lähteet == Luokka:Epäsäännölliset galaksit Luokka:Intiaanin tähdistö
Pegasuksen kääpiögalaksi

Pegasuksen kääpiögalaksi (tunnetaan myös nimellä Pegasuksen epäsäännöllinen kääpiögalaksi) on kääpiögalaksi Pegasuksen tähdistössä. Sen löysi A.G. Wilson tuntemattomana ajankohtana 1950-luvulla. Pegasuksen kääpiögalaksin on arveltu olevan Andromedan galaksin satelliittigalaksi. Galaksin metallipitoisuuden ajateltiin virheellisesti olevan 10%, mutta virhe korjattiin 3%:iin vuonna 2005 tehdyissä tutkimuksissa. Galaksi kuuluu Paikalliseen ryhmään. == Lähteet == *IUPAC -tietokanta Luokka:Epäsäännölliset kääpiögalaksit Luokka:Jousimiehen tähdistö Luokka:Paikallinen ryhmä
Broddi Kristjánsson

Broddi Kristjánsson (s. 8. joulukuuta 1960) on islantilainen entinen sulkapalloilija. Broddi osallistui olympialaisiin kerran, Barcelonassa 1992. Hän pelasi tuolloin sekä kaksin- että nelinpelissä, jossa hän oli Árni Þór Hallgrímsonin pari, mutta putosi molemmissa jo ensimmäisellä kierroksella. Broddi oli MM-kisoissa 1995 mukana kaksinpelissä, jossa hän hävisi ensimmäisen ottelunsa ja sekanelinpelissä, jossa hän eteni Elsa Nielsenin kanssa toiselle kierrokselle. Hän putosi vuoden 1997 MM-kilpailuissa toisella kierroksella kaksin- ja nelinpelissä ja pääsi kaksinpelissä kolmannelle kierrokselle saakka MM-kisoissa 1999. Broddi pelasi viimeiset arvokisansa vuonna 2001, jolloin hän eteni MM-turnauksen nelinpelissä kolmannelle kierrokselle Gudmundur Adolfssonin parina. Hän on pelannut vielä tämän jälkeen Islannissa järjestetyissä turnauksissa, viimeksi Islannin kansainvälisessä turnauksessa 2010. == Lähteet == == Aiheesta muualla == * Luokka:Islantilaiset sulkapalloilijat Luokka:Vuonna 1960 syntyneet Luokka:Elävät henkilöt
Denisse van Lamoen

Denisse Astrid van Lamoen Gómez (s. 12. syyskuuta 1979) on chileläinen jousiampuja. Hän on tähtäinjousen maailmanmestari. Van Lamoen sai hopeaa Winnipegin Pan-Amerikan kisoissa 1999 ja sijoittui 54:nneksi Sydneyn olympialaisissa 2000. Hän voitti Pan-Amerikan mestaruuden Valenciassa 2004 ja Grand Prix -kilpailun Meksikossa 2005. Hän oli Pan-Amerikan mestaruuskilpailuissa viides Rio de Janeirossa 2006 ja Guadalajarassa 2010. Van Lamoen voitti tähtäinjousen maailmanmestaruuden Torinossa 2011 kukistettuaan loppuottelussa georgialaisen Kristine Esebuan 6–2. == Lähteet == Luokka:Chileläiset jousiampujat Luokka:Vuonna 1979 syntyneet Luokka:Elävät henkilöt
J. Karppanen

J. Karppanen Oy on Jouko J. Karppasen perustama, pääasiassa keikkamyyntiä tekevä tamperelainen ohjelmatoimisto. J. Karppanen Oy on perustettu vuonna 1985 Yritys- ja yhteisötietojärjestelmä ja se on edustanut mm. Eppu Normaalia, Kummeleita, Maija Vilkkumaata, Popedaa ja Yötä. Jouko J. Karppanen on ollut perustamassa myös Musiikki & Mediaa, yhtä Suomen suurimmista musiikkialan ammattilaisten tapahtumista.Musiikki&Media; historiaa J. Karppanen Oy työllisti vuonna 2011 kolme ihmistä.Kauppalehden tulostiedote 15.11.2010 == Artistit kautta aikojen == * Yö (yhtye) * Popeda * Maija Vilkkumaa * CMX * Stratovarius * Musta Joutsen * Absoluuttinen Nollapiste * Anssi Tikanmäki * Olli Lindholm * Eppu Normaali * Pate Mustajärvi * Agit Prop * Kaseva * Juice Leskinen Grand Slam * Grand Slam * Kummelishow * Tarharyhmä * Heikki Hela ==Palkinnot ja ehdokkuudet== * Vuonna 2011 J. Karppanen Oy palkittiin Musiikki- ja Median Industry Awards -gaalassa vuoden parhaana ohjelmatoimistona. == Lähteet == == Linkkejä== * Kotisivut * J. Karppanen Oy Facebookissa Luokka:Suomalaiset tapahtumatuotantoyhtiöt
EuroChallenge-kausi 2011–2012

Kausi 2011–2012 on EuroChallengen yhdeksäs kausi. == Tulokset == === Karsinta === ==== Karsinta ULEB Eurocupiin ==== Joukkueet, jotka ovat mukana kyseisessä karsinnassa, karsivat paikasta ULEB Eurocupiin kaudeksi 2011–2012. Parien häviäjät pelaavat kauden 2011–2012 EuroChallengessa. Joukkue #1 Tulos Joukkue #2 1. ottelu 2. ottelu Azovmaš Mariupol 1 BK Ventspils Gran Canaria 2014 2 Artland Dragons Dexia Mons-Hainaut 3 Beşiktaş JK Cedevita Zagreb 4 Élan Chalon Le Mans Sarthe Basket 5 Pınar Karşıyaka Telenet BC Oostende 6 Norrköping Dolphins BK Spartak Pietari 7 ETHA Engomis BK Prostějov 8 Lukoil Academic ==== Karsinta EuroChallengeen ==== Karsintojen voittajajoukkueet pääsevät mukaan kauden 2011–2012 EuroChallengeen, ja häviäjäjoukkueet putoavat pois. Joukkue #1 Tulos Joukkue #2 1. ottelu 2. ottelu Spartak Primorje 1 BK Jenisei Krasnojarsk Triumf Ljubertsy 2 BK Krasnyje Krylja BC Sokhumi 3 BC Minsk-2006 Atomerőmű SE 4 Arkadia Traiskirchen Lions Tampereen Pyrintö 5 Szolnoki Olaj KK === Lohkovaihe === ==== Lohko A ==== Joukkue O V H Korit+ Korit- Koriero Pst. 1\. BK Bemaco Spu Nitra 0 0 0 0 0 0 0 2\. Baloncesto Fuenlabrada 0 0 0 0 0 0 0 3\. Eurocup QR6 häviäjä 0 0 0 0 0 0 0 4\. EWE Baskets Oldenburg 0 0 0 0 0 0 0 ==== Lohko B ==== Joukkue O V H Korit+ Korit- Koriero Pst. 1\. Armia Tbilisi 0 0 0 0 0 0 0 2\. ZZ Leiden Basket 0 0 0 0 0 0 0 3\. Eurocup QR3 häviäjä 0 0 0 0 0 0 0 4\. BG Göttingen 0 0 0 0 0 0 0 ==== Lohko C ==== Joukkue O V H Korit+ Korit- Koriero Pst. 1\. BK Pardubice 0 0 0 0 0 0 0 2\. BC Hoverla 0 0 0 0 0 0 0 3\. Eurocup QR8 häviäjä 0 0 0 0 0 0 0 4\. Chorale Roanne 0 0 0 0 0 0 0 ==== Lohko D ==== Joukkue O V H Korit+ Korit- Koriero Pst. 1\. EuroChallenge QR4 voittaja 0 0 0 0 0 0 0 2\. H’imik Južnyi 0 0 0 0 0 0 0 3\. Eurocup QR1 voittaja 0 0 0 0 0 0 0 4\. BK Nižni Novgorod 0 0 0 0 0 0 0 ==== Lohko E ==== Joukkue O V H Korit+ Korit- Koriero Pst. 1\. Eurochallenge QR1 voittaja 0 0 0 0 0 0 0 2\. Mobitelco Cluj-Napoca 0 0 0 0 0 0 0 3\. Eurocup QR4 häviäjä 0 0 0 0 0 0 0 4\. Antwerp Giants 0 0 0 0 0 0 0 ==== Lohko F ==== Joukkue O V H Korit+ Korit- Koriero Pst. 1\. EuroChallenge QR2 voittaja 0 0 0 0 0 0 0 2\. Olin Edirne 0 0 0 0 0 0 0 3\. Eurocup QR7 häviäjä 0 0 0 0 0 0 0 4\. Generali Okapi Aalstar 0 0 0 0 0 0 0 ==== Lohko G ==== Joukkue O V H Korit+ Korit- Koriero Pst. 1\. EuroChallenge QR3 voittaja 0 0 0 0 0 0 0 2\. Türk Telekom BK 0 0 0 0 0 0 0 3\. Eurocup QR5 häviäjä 0 0 0 0 0 0 0 4\. Telekom Baskets 0 0 0 0 0 0 0 ==== Lohko H ==== Joukkue O V H Korit+ Korit- Koriero Pst. 1\. EuroChallenge QR5 voittaja 0 0 0 0 0 0 0 2\. Keravnos BC 0 0 0 0 0 0 0 3\. Eurocup QR2 häviäjä 0 0 0 0 0 0 0 4\. Pau-Orthez 0 0 0 0 0 0 0 == Katso myös == *Euroliiga-kausi 2011–2012 == Lähteet == == Aiheesta muualla == *FIBA Europe Luokka:EuroChallenge Luokka:Koripallosarjojen kausi 2011–2012/2012
John Lee Hiong Fun-Yit Yaw

John Lee Hiong Fun-Yit Yaw (s. 5. lokakuuta 1933 Kota Kinabalu) on katolisen kirkon malesialainen pappi. Hän sai pappisvihkimyksensä 27. joulukuuta 1964, ja piispaksi hänet vihittiin 26. kesäkuuta 1987. Hänet oli 30. maaliskuuta nimitetty Kota Kinabalun hiippakunnan piispaksi.Catholic-Hierarchy.org: Archbishop John Lee Hiong Fun-Yit Yaw 23\. toukokuuta 2008 Kota Kinabalusta tuli arkkihiippakuntaCatholic-Hierarchy.org: Archdiocese of Kota Kinabalu ja sen piispasta arkkipiispa. Lee Hiong Fun-Yit Yawia edelsi piispana Simon Michael Fung Kui Heong. == Lähteet == Luokka:Malesialaiset papit Luokka:Katoliset arkkipiispat Luokka:Vuonna 1933 syntyneet Luokka:Elävät henkilöt
Bo (koira)

Bo (9. lokakuuta 2008 - 8. toukokuuta 2021) oli Yhdysvaltain 44. presidentin Barack Obaman ja hänen perheensä koira. Bo oli kastroitu urospuolinen portugalinvesikoira. Bo oli peräisin Texasista ja koira oli lahja senaattori Edward Kennedyltä. 4 vuotta Bon jälkeen valkoiseen taloon hankittiin toinen samaa rotua oleva koira nimeltään Sunny. == Lähteet == Luokka:Kuuluisat koirat Luokka:Barack Obama fr:Animaux domestiques des présidents des États-Unis#Bo
Bulgarija

Bulgarija () oli Neuvostoliiton aikana Tšekkoslovakian Komárnossa vuonna 1955 valmistunut risteilyalus, joka teki risteilyjä Volga- ja Don-jokien välillä. 10. heinäkuuta 2011 alus upposi Sjukejevon lähellä Volgaan ja vei mukanaan 208 henkeä. Alus oli risteilymatkalla Bolgarista Kazaniin, ja ainakin 98 ihmistä kuoli onnettomuudessa. Alus oli 80,2 metriä pitkä, ja sen syväys oli 1,9 metriä. Aluksessa oli kaksi moottoria ja kaksi kantta. Bulgarijan risteilynopeus oli noin 11 solmua. Bulgarijan uppoaminen on Venäjän historian tuhoisin siviilimerionnettomuus sitten vuoden 1986, jolloin SS Admiral Nahimov törmäsi rahtialukseen Mustallamerellä ja 483 ihmistä sai surmansa. == Uppoaminen == 10\. heinäkuuta 2011 Bulgarija oli risteilyllä Volgalla, kun se joutui kovaan myrskyyn ja upposi muutamassa minuutissa noin kello 13.58 paikallista aikaa (08:58 UTC). Tapahtumapaikalla joki on noin 20 metrin syvyinen. Onnettomuuspaikalta kerättiin 98 kuolleen ruumiit. Laivassa oli tapahtumahetkellä 208 henkeä, vaikka laiva oli tarkoitettu vain noin 150 matkustajalle. Kuolleiden joukossa oli ainakin 50 lasta. Pelastuneita oli noin 80. Onnettomuuden syy on epäselvä, mutta onnettomuustutkijoiden arvioiden mukaan syynä saattaa olla useita teknisiä vikoja. Laiva oli jo satamasta lähdettäessä kallistunut oikealle, ja toisen päämoottorin tiedettiin olleen rikkinäinen. === Reaktiot === Presidentti Dmitri Medvedev esitti surunvalittelunsa ja vaati kaikkien matkustajaliikenteen kulkuvälineiden kunnon tarkistusta. Presidentti julisti myös kansallisen surupäivän onnettomuuden uhrien muistoksi. Venäjän hätätilaministeriö päätti nostattaa uponneen aluksen, mutta se oli hankalaa. Alus oli kyljellään ja sukeltajien mukaan suhteellisen syvällä liejussa.Kaleva 17.7.2011 Nosto onnistui 22. heinäkuuta, ja uhreja löytyi lisää. Alukselta puuttuivat asianmukaiset luvat. Paikallinen lupaviranomainen pidätettiin.http://yle.fi/uutiset/ulkomaat/2011/07/volgan_laivaturman_uhreja_loytyi_lisaa_2743711.html == Lähteet == * Ahonen, Anneli: Volgalla uponnut laiva oli ylikuormattu ja viallinen, Helsingin Sanomat, s. A13, 12.7.2011 === Viitteet === == Aiheesta muualla == *Helsingin Sanomat: Volgassa yli sata ruumista, Medvedev haluaa eroon "ruostuneista purkeista" 13.7.2011 *YLE Uutiset: Sukeltajat nostavat kymmeniä lapsiuhreja Volgan turmalaivasta 12.7.2011 Luokka:Onnettomuudet Venäjällä Luokka:Uponneet matkustaja-alukset Luokka:Tatarstan Luokka:Vuoden 2011 onnettomuudet
Madhumita Bisht

Madhumita Bisht (s. 5. lokakuuta 1964) on intialainen entinen sulkapalloilija. Bisht osallistui olympialaisiin kerran, Barcelonassa 1992. Hän pääsi tuolloin kaksinpelissä toiselle kierrokselle saakka voitettuaan Islannin Elsa Nielsenin ja hävittyään myöhemmin brittiläiselle Joanne Muggeridgelle. Bisht voitti urallaan Intian-mestaruuden kaksinpelissä kahdeksan kertaa, nelinpelissä yhdeksän kertaa ja sekanelinpelissä kaksitoista kertaa. Hän sai Padma Shri -palkinnon urheilusaavutuksistaan vuonna 2006. == Lähteet == Luokka:Intialaiset sulkapalloilijat Luokka:Vuonna 1964 syntyneet Luokka:Elävät henkilöt
Bisfenolit

Bisfenolit ovat ryhmä kemiallisia yhdisteitä, joissa kaikissa on kaksi fenyyliryhmää. Useimpien rakenne perustuu difenyylimetaaniin, lukuun ottamatta bisfenoleita S, P ja M. Kaikkien nimessä esiintyy sana "bisfenoli" ja kirjain, joka kertoo rakennekemikaalin. Bisfenoli A on näistä tunnetuin, johon yleensä viitataan "bisfenolina". Rakenne Nimi CAS Reagenssi (rakenneosa) Systemaattinen nimi bisfenoli A 80-05-7 fenoli asetoni 2,2-bis(4-hydroksifenyyli)propani Bisphenol AP bisfenoli AP 1571-75-1 fenyyli asetofenoni 1,1-bis(4-hydroksifenyyli)-1-fenyylietaani bisfenoli AF 1478-61-1 fenyyli heksafluoriasetoni 2,2-bis(4-hydroksifenyyli)heksafluoripropaani bisfenoli B 77-40-7 fenyyli butanoli 2,2-bis(4-hydroksifenyyli)butaani bisfenoli BP 1844-01-5 fenyyli bentsofenoni bis-(4-hydroksifenyyli)difenyylimetaani bisfenoli C 79-97-0 kresoli asetoni 2,2-bis(3-metyyli-4-hydroksifenyyli)propaani Bisphenol CII bisfenoli C 14868-03-2 fenyyli dikloorieteeni bis(4-hydroksifenyyli)-2,2-dikloorietyleeni Bisphenol E bisfenoli E fenyyli asetaldehydi 1,1-bis(4-hydroksifenyyli)etaani bisfenoli F 87139-40-0 fenyyli formaldehydi bis(4-hydroksifenyyli)metaani Bisphenol G bisfenoli G 127-54-8 2-isopropyylifenoli asetoni 2,2-bis(4-hydroksi-3-isopropyylifenyyli)propaani bisfenoli M 13595-25-0 1,3-bis(2-(4-hydroksifenyyli)-2-propyyli)bentseeni bisfenoli S 80-09-1 fenyyli rikkitrioksidi bis(4-hydroksifenyyli)sulfoni Bisphenol P bisfenoli P 2167-51-3 1,4-bis(2-(4-hydroksifenyyli)-2-propyyli)bentseeni Bisphenol PH bisfenoli PH 24038-68-4 2-fenyylifenyyli asetoni 5,5'-(1-metyylietylideeni)-bis[1,1'-(bisfen)-2-oli]propaani Bisphenol TMC bisfenoli TMC 129188-99-4 fenyyli 3,3,5-trimetyylisykloheksanoni 1,1-bis(4-hydroksifenyyli)-3,3,5-trimetyylisykloheksaani bisfenoli Z 843-55-0 fenyyli sykloheksanoni 1,1-bis(4-hydroksifenyyli)sykloheksaani == Aiheesta muualla == *IUPAC Gold Book: Bisphenols Luokka:Fenolit
Kaunojalkaseitikki

Kaunojalkaseitikki (Cortinarius venustus) on melko harvinainen huopaseitikkien alasukuun (Telamonia) kuuluva helttasieni. Se kasvaa syyskuussa tuoreissa ja lehtomaisissa kuusikoissa kuusen juurisienenä ja tunturikoivikoissa koivulla. Laji on levinneisyydeltään pohjoispainotteinen. Kaunojalkaseitikki ei sovellu syötäväksi. == Ulkonäkö == Lajin 2–7 cm leveä lakki on aluksi puolipallon tai kartion mallinen, mutta muuttuu kasvaessaan laakean kuperaksi. Lakin reuna on pysyvästi kiertynyt sisäänpäin, ja siinä on varsinkin nuorena vaaleanliiloja suojusjätteitä. Yläpinta on väriltään okran- tai pähkinänruskea, toisinaan hyvin vaalea. Kolotyviset heltat ovat melko tiheässä. Ne ovat aluksi harmaanvalkeita mutta muuttuvat lopulta vaalean punaruskeiksi. 4–10 cm pitkä jalka kasvaa 0,5–1,2 cm paksuksi ja on väriltään syvän violetti muuttuen lopulta tyvestä kellanruskeaksi. Jalka on tasapaksu tai vähän nuijamainen. Vaaleanvioletti suojusjäte muodostaa jalkaan pysyvästi rengasvyöhykkeitä tai suomuhahtuvia. Jalan liila väri säilyy jopa kuivatuissa näytteissä, mikä on harvinaista seitikille. Paksu maltokerros on harmaaruskeaa, jalan yläosassa violettia ruskettuen tyveä kohden. Kaunojalkaseitikki tuoksuu miellyttävän hedelmäiseltä, mutta maku on mieto.Salo, Pertti & Niemelä, Tuomo & Salo, Ulla: Suomen sieniopas, s. 222. Porvoo: Kasvimuseo & WSOY, 2006. ISBN 951-0-30359-3. == Lähteet == Luokka:Seitikit